ดูดข้าราชการช็อป‘บ้าน’ถูกถ.แจ้งวัฒนะ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ธนารักษ์พัฒนาสินทรัพย์ สบช่องข้าราชการเงินเดือนขึ้นโบนัสปลายปี จัดมหกรรมบ้านราคาถูก
นายรักษ์ วรกิจโภคาทร รองกรรมการผู้จัดการสายพัฒนาธุรกิจและการตลาด บริษัท ธนารักษ์พัฒนาสินทรัพย์ (ธพส.) เปิดเผยว่า จะจัดงานอีซี่ โฮม เซลส์ วันที่ 2528 พ.ย. เป็นงานลดราคาบ้านส่งท้ายปีภายในอาคารศูนย์ราชการฯ แจ้งวัฒนะ โดยใช้พื้นที่ 5,000 ตารางเมตร เพื่อรองรับกับความต้องการที่อยู่อาศัยของข้าราชการที่มีเพิ่มขึ้นอย่างต่อเนื่อง หลังได้ปรับเงินเดือนและโบนัสในช่วงปลายปี 
สำหรับกลุ่มเป้าหมาย ได้แก่ ข้าราชการและลูกจ้างราชการกว่า 3 หมื่นคน ที่ทำงานในศูนย์ราชการฯ โดยเฉพาะอย่างยิ่งระดับซี 48 ที่มีเงินเดือนระหว่าง 1.54 หมื่นบาท รวมทั้งประชาชนทั่วไปที่มีรายได้ปานกลางและรายได้ต่ำ
ทั้งนี้ มีโครงการเข้าร่วมแล้วกว่า 100 ราย ในพื้นที่แจ้งวัฒนะ รามอินทรา ลาดพร้าว วิภาวดีรังสิต และปากเกร็ด ระดับราคา 6 แสน5 ล้านบาทต่อยูนิต รวมทั้งโครงการบ้านธนารักษ์ใน 4 ทำเล ได้แก่ นนทบุรี สุพรรณบุรี เชียงใหม่ และภูเก็ต โดยงานนี้จะเน้นผู้ประกอบการรายเล็กถึงรายกลาง ที่มีงบประมาณจำกัดในการออกงานใหญ่ คาดว่า จะเพิ่มยอดขายให้ผู้ประกอบการได้ 510% และมียอดขาย 150 ล้านบาท 
สำหรับแผนการพัฒนาอสังหาฯ ของ ธพส.นั้น อยู่ระหว่างการพัฒนาพื้นที่โซนซีในศูนย์ราชการฯ แจ้งวัฒนะ บนพื้นที่ 150 ไร่ เป็นอาคารสำนักงาน ศูนย์ประชุม และโรงแรมอีก 200 ห้อง โดยจะเริ่มได้ในปี 2554